**Likumprojekta ,,Grozījumi Detektīvdarbības likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Projekts šo jomu neskar |
| 2. | Pašreizējā situācija un problēmas | Lai saņemtu licenci vai sertifikātu detektīvdarbības veikšanai detektīvsabiedrībai ir jāatbilst Detektīvdarbības likuma (turpmāk – Likums) 4. un 5.pantā noteiktajām prasībām, bet detektīvam 6.pantā noteiktajām prasībām.Likums šobrīd atļauj licenci vai sertifikātu saņemt tiesas, prokuratūras, Valsts policijas, Finanšu policijas, Militārās policijas, pašvaldības policijas, ostas policijas, Ieslodzījuma vietu pārvaldes, Korupcijas novēršanas un apkarošanas biroja, muitas iestādes, Valsts robežsardzes vai valsts drošības iestādes (turpmāk - tiesībaizsardzības iestāde), amatpersonai vai darbiniekam.Šāda situācija rada nevienlīdzīgu situāciju starp detektīviem, individuālajiem komersantiem, personālsabiedrību pārstāvēt tiesīgajiem biedriem, kapitālsabiedrības valdes locekļiem (turpmāk – detektīvsabiedrības vadītājs), kuri vienlaikus ir tiesībaizsardzības iestāžu amatpersonas vai darbinieki un detektīviem, detektīvsabiedrību vadītājiem, kuri nav tiesībaizsardzības iestāžu amatpersonas vai darbinieki.Jāņem vērā, ka tiesībaizsardzības iestāžu amatpersonas un darbinieki pildot savus dienesta (amata) pienākumus izmanto dažādas datu bāzes, veic operatīvās darbības pasākumus, viņiem ir pieeja lielam informācijas apjomam. Attiecīgi detektīviem, detektīvsabiedrību vadītājiem, kuri vienlaikus ir tiesībaizsardzības iestāžu amatpersonas vai darbinieki ir iespēja izmantot minēto informāciju arī detektīvdarbības veikšanai. Tādējādi, detektīvi, detektīvsabiedrību vadītāji, kuri vienlaikus ir tiesībaizsardzības iestāžu amatpersonas vai darbinieki un detektīvi, detektīvsabiedrību vadītāji, kuri nav tiesībaizsardzības iestāžu amatpersonas vai darbinieki neatrodas vienlīdzīgas konkurences apstākļos. Citās valstīs, piemēram, Lietuvā, Somijā, Vācijā arī pastāv aizliegums tiesībaizsardzības iestāžu darbiniekiem veikt detektīvdarbību. Ņemot vērā minēto, nepieciešams izdarīt grozījumus Likumā un noteikt, ka:1) licenci ir tiesīga saņemt un detektīvdarbību veikt detektīvsabiedrība, kurā tās vadītājs, ir Eiropas Savienības dalībvalsts vai Eiropas Ekonomikas zonas valsts pilsonis vai Latvijas nepilsonis, kurš nav tiesībaizsardzības iestādes amatpersona vai darbinieks;2) sertifikātu ir tiesīgs saņemt un detektīvdarbību veikt Eiropas Savienības dalībvalsts pilsonis vai Eiropas Ekonomikas zonas valsts pilsonis vai Latvijas nepilsonis, kurš nav tiesībaizsardzības iestādes amatpersona vai darbinieks.Minētajām normām būtu jāattiecas ne tikai uz tiesībaizsardzības iestāžu amatpersonām, bet arī darbiniekiem, jo piekļuve dažāda veida datu bāzēm un tiesībaizsardzības iestāžu rīcībā esošajai informācijai ir ne tikai amatpersonām, bet arī darbiniekiem. Turklāt, jāņem vērā, ka lai nodarbotos ar detektīvdarbību, personai ir jābūt augstākajai izglītībai tiesību zinātnēs vai darba pieredzei tiesībaizsardzības iestādē, attiecīgi, ir salīdzinoši ļoti maza iespējamība, ka par detektīvu vēlēsies kļūt, piemēram, tiesībaizsardzības iestādes tehniskais darbinieks, jo tomēr, lai detektīvs varētu veiksmīgi strādāt, viņam ir jābūt specifiskām zināšanām.Šobrīd Likuma 4.pants paredz, ka licenci ir tiesīga saņemt detektīvsabiedrība, kurā tās vadītājs un ikviena persona, kas ieņem amatu pārvaldes institūcijās, ir Eiropas Savienības dalībvalsts vai Eiropas Ekonomikas zonas valsts pilsonis. Minētais pants aizliedz licenci saņemt Latvijas nepilsonim, bet Likuma 6.pants attiecībā uz sertifikātu saņemšanu nenosaka šādu aizliegumu. Sertifikātu ir tiesīgs saņemt Eiropas Savienības dalībvalsts pilsonis vai Eiropas Ekonomikas zonas valsts pilsonis vai Latvijas nepilsonis. Attiecīgi detektīvs, kurš ir nepilsonis, šobrīd saskaņā ar Likuma 4.pantu nevar saņemt licenci, ja vēlas nodibināt detektīvsabiedrību. Ņemot vērā minēto, nepieciešams precizēt Likuma 4.pantu un noteikt, ka arī Latvijas nepilsonim ir tiesības saņemt licenci detektīvdarbības veikšanai.Papildus, ņemot vērā, ka Likumā ir ietvertas normas, kas nav konsekventas un precīzi definētas, redakcionāli pārstrādājams ir Likuma 4., 5., 6., 7., un 8.pants.Piemēram, Likuma 4. un 5. pants ir jāapvieno un tā redakcija jāveido līdzīgi Likuma 6.pantam. Precizējams ir arī Likuma 4.pantā ietvertais kritērijs, ka licenci ir tiesīgs saņemt [...] pilsonis, kurš nav sodīts par noziedzīga nodarījuma izdarīšanu, jo tas nav vienīgais gadījums, kad ir pierādīts, ka persona ir izdarījusi noziedzīgu nodarījumu. Minētais kritērijs būtu jānosaka precīzāk, līdzīgi kā tas ir ietverts Apsardzes darbības likuma 11.panta otrajā daļā. Līdzīgs precizējums veicams arī Likuma 6.pantā.Ņemot vērā minēto, izstrādāts likumprojekts ,,Grozījumi Detektīvdarbības likumā” (turpmāk – Likumprojekts). |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Likumprojekta mērķis ir noteikt aizliegumu tiesībaizsardzības iestāžu amatpersonām un darbiniekiem saņemt licences un sertifikātus detektīvdarbības veikšanai un redakcionāli precizēt atsevišķas Likuma normas.Likumprojekts paredz izteikt Likuma 4.pantu jaunā redakcijā un precizēt kritērijus, kuriem ir jāatbilst detektīvsabiedrības vadītājam, lai detektīvsabiedrība varētu saņemt licenci detektīvdarbības veikšanai. Paredzēts, ka licenci nevarēs saņemt tiesībaizsardzības iestāžu amatpersonas un darbinieki, precīzāk un detalizētāk noteikti kritēriji, kas attiecas uz personas sodāmību, noteikts, ka licenci būs tiesīgs saņemt arī Latvijas nepilsonis. Līdzīgi precizēts arī Likuma 6.pants.Likumprojektā ietverts nosacījums, ka sertifikātu nav tiesīgs saņemt un detektīvdarbību veikt Eiropas Savienības dalībvalsts pilsonis vai Eiropas Ekonomikas zonas valsts pilsonis vai Latvijas nepilsonis, kurš ir administratīvi sodīts par alkoholisko dzērienu, narkotisko, psihotropo, toksisko vai citu apreibinošo vielu ietekmē izdarītiem pārkāpumiem. Minētais attiecināms tikai uz tiem administratīvajiem pārkāpumiem, no kuru dispozīcijas izriet, ka pārkāpums ir izdarīts alkoholisko dzērienu, narkotisko, psihotropo, toksisko vai citu apreibinošo vielu ietekmē (piemēram, Latvijas administratīvo pārkāpumu kodeksa 149.15 pants, 171.pants). Gadījumā, ja persona, piemēram, būs veikusi meža iznīcināšanu vai bojāšanu atrodoties alkoholisko dzērienu, narkotisko, psihotropo, toksisko vai citu apreibinošo vielu ietekmē, netiks uzskatīts, ka tā ir administratīvi sodīta par alkoholisko dzērienu, narkotisko, psihotropo, toksisko vai citu apreibinošo vielu ietekmē izdarītu pārkāpumu. Jāņem vērā, ka formulējot šo ierobežojumu nebija mērķis precīzi citēt Latvijas administratīvo pārkāpumu kodeksa pantu dispozīcijas, bet ietvert tajā attiecīgo administratīvo pārkāpumu jēgu un būtību. Šāds ierobežojums ietverts arī Apsardzes darbības likuma 11.panta otrās daļas sestajā punktā.Likumprojektā jaunā redakcijā izteikts Likuma 7. un 8.pants un precizēti licences un sertifikāta anulēšanas kritēriji, iekļauta atsauce uz Likuma 4. un 6.pantu, paredzot, ka licenci vai sertifikātu anulē, ja konstatēts, ka detektīvsabiedrība vai detektīvs neatbilst minētajos pantos noteiktajām prasībām, daļa anulēšanas kritēriju svītroti. Precīzi atrunāti licences un sertifikāta darbības apturēšanas nosacījumi.Likumprojekts paredz papildināt likumu ar jaunu pantu un noteikt, ka detektīvsabiedrībai aizliegts uzdot pildīt detektīva pienākumus personai, kas nav saņēmusi sertifikātu.Likumprojekts arī paredz papildināt Likuma Pārejas noteikumus un noteikt, ka licences un sertifikāti, kas izsniegti līdz 2012.gada 1.jūlijam un neatbilst šajā likumā noteiktajām prasībām un izsniegšanas nosacījumiem, ir derīgi līdz 2012.gada 1.oktobrim. |
| 5. | Projekta izstrādē iesaistītās institūcijas | Valsts policija, Drošības policija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Detektīvsabiedrības un detektīvi.Valsts policijas licencēšanas komisija ir izsniegusi 37 licences un 115 sertifikātus detektīvdarbības veikšanai. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Tiesību normas, kas iekļautas projektā tiks saskaņotas ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 1998.gada 22.jūnija Direktīvai 98/34/EK, ar ko nosaka informācijas sniegšanas kārtību tehnisko standartu un noteikumu jomā, un Eiropas Parlamenta un Padomes 1998.gada 20.jūlija Direktīvai 98/48/EK, ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā. |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| VI. Sabiedrības līdzdalība un šīs līdzdalības rezultāti |
| Sabiedrības informēšana par projekta izstrādes uzsākšanu | 2011.gada 24.martā un 21.aprīlī Iekšlietu ministrijā tika organizētas sanāksmes Likumprojekta apspriešanai. Dalībai sanāksmēs pieteicās nevalstiskās organizācijas un detektīvsabiedrības. |  |
| Sabiedrības līdzdalība projekta izstrādē  | Biedrība ,,Kriminālizmeklēšanas profesionāļu klubs”Latvijas Detektīvu un drošības dienestu federācijaLatvijas Drošības biznesa asociācijaSIA ,,Biznesa drošība” |  |
| Sabiedrības līdzdalības rezultāti  | Biedrība ,,Kriminālizmeklēšanas profesionāļu klubs”, Latvijas Detektīvu un drošības dienestu federācija, Latvijas Drošības biznesa asociācija un SIA ,,Biznesa drošība” saskaņo Likumprojektu un atbalsta tā tālāko virzību. Likumprojektā netika ietverts:-SIA ,,Biznesa drošība” priekšlikums Likumā paredzēt detektīva palīga institūtu, jo nav skaidrs, kā šīs personas atšķirsies no detektīviem un kādas būs šo personu tiesības un pienākumi detektīvdarbības jomā;-Biedrības ,,Kriminālizmeklēšanas profesionāļu klubs” priekšlikums atļaut detektīviem saņemt informāciju no dažādām valsts informācijas sistēmām un reģistriem, jo minētie reģistri ir izveidoti valsts funkciju nodrošināšanai un nav pieļaujams, ka tajos uzkrāto informāciju saņemtu detektīvi un detektīvsabiedrības, kas neveic valsts funkcijas. |  |
| Saeimas un ekspertu līdzdalība | Projekts šo jomu neskar |  |
| Cita informācija | Nav |  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts policija |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Iekšlietu ministra pienākumu izpildītājs

tieslietu ministrs A.Štokenbergs

Vīza:

Iekšlietu ministrijas valsts sekretāre I.Pētersone-Godmane

27.09.2011 15:11

1856

I.Sproģe

67219534, inese.sproge@iem.gov.lv